Søren Daniel Schiøtz

Søren Daniel Schiøtz (1796–1863) var fogd i Jæderen og Dalernes fogderi. 

Hans far var Peder Schiøtz og moren Sophie Christine Jochel. I 1818 tok han juridisk embetseksamen og var en tid sorenskriverfullmektig i Egersund. Seinere ble han kopist og i tre år konstituert sorenskriver. I perioden 1830–1860 var han fogd over Jæren og Dalane. 13. september 1826 giftet han seg med Charlotte Petrea Rosenkilde. De fikk syv barn sammen og bodde i Laugmannsgata 2 i Stavanger.Thomas Schiøtz (1992), side 12

Schiøtz ledet Brødremenigheten da den ble etablert i Stavanger på 1820-tallet.

I 1828 bygde han et landsted, Charlottenlund, oppkalt etter sin kone Charlotte.

I embets medfør forhørte han i 1832 lekpredikanten Knud Spødervold, som slapp tiltale og straff.

Sammen med Svend Eriksen Svendsen og brødrene Gabriel og Caspar Kielland skapte han et aktivt kristent miljø i byen. Sammen med haugianeren John Haugvaldstad opprettet de Det norske misjonsselskap i 1842. Schiøtz var også med på å stifte Josefinestiftelsen, Den Norske Israelsmisjon, Stavanger traktatforening, Stavanger bibelforening, Stavanger Maadeholds Selskab (den første avholdsforeningen i Norge) og søndagsskolen. 

Ekteparets sønn, Daniel Schiøtz (1828–1864), var lege i Kongsvinger og gjorde tjeneste i Danmark under angrepet fra Prøyssen og Østerrike i 1864.Trond Hagerud, «Minnesteinen i Badeparken»

 Referanser 

 Litteratur 



 Eksterne lenker 
 Holmboe-slekten
 Restaurant Charlottenlund
 Stavangeren
 Hillevåg historielag
 Norsk søndagsskoleforbund – historie

Kategori:Personer fra Stavanger kommune
Kategori:Norske foreningspersoner
Kategori:Nordmenn på 1800-tallet